***ΣΥΜΒΑΣΗ***

Στην Αθήνα σήμερα, την ….……….., ημέρα ……………, οι παρακάτω υπογεγραμμένοι:

* *ο/η ………...,* νόμιμος εκπρόσωπος του………. (ΑΔΤ………., ΑΦΜ………) , που στο εξής θα αποκαλείται εν συντομία *«Αναθέτουσα Αρχή»* κατά τη σύναψη της παρούσας.
* *Ελληνική Εταιρία Προστασίας της Φύσης*, με έδρα την Αθήνα (οδός Νίκης 20) και ΑΦΜ: 090136803 (ΔΟΥ: ΚΕΦΟΔΕ ΑΤΤΙΚΗΣ) που εκπροσωπείται νόμιμα από τον κ. Νικόλαο Πέτρου, Πρόεδρο του Διοικητικού Συμβουλίου της (ΑΔΤ:Α 00461333), η οποία είναι ο εθνικός χειριστής του διεθνούς προγράμματος «Γαλάζια Σημαία» στην οποία κατακυρώθηκε η σύμβαση για την ετήσια συνδρομή που στο εξής θα αποκαλείται «*Συμβαλλόμενος 1»* και

Συμφώνησαν και αποδέχθηκαν τα ακόλουθα, έχοντας υπ’ όψη:

1. Τις διατάξεις του Ν.3852/2010: Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης.
2. Τις διατάξεις του νόμου 4555/18: Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»]
3. Τις διατάξεις του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/ΕΕ και 2014/25/ΕΕ)»
4. Την παρ. 4 του άρθρου 209 του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ Α΄114/8-6-2006) όπως αναδιατυπώθηκε με την παρ.3 του άρθρου 22 του Ν.3563/2007.
5. Π.Δ. 80/2016
6. Τον εγκεκριμένο προϋπολογισμό του τρέχοντος οικονομικού έτους 2021 και την υπ. αριθμ. ………………. απόφαση διατάκτη για την διάθεση της πίστωσης στον **Κ.Α. ……………..**
7. Την υπ’ αριθ. ……………Απόφαση του Δημάρχου για μεταβίβαση αρμοδιοτήτων (σε περίπτωση που έχει μεταβιβαστεί η αρμοδιότητα).
8. Την υπ’ αριθμ. ……………………. Απόφαση του Αντιδημάρχου για την ανάθεση υποβολής υποψηφιότητας, με καταβολή συνδρομής, στο Πρόγραμμα «Γαλάζια Σημαία».

Άρθρο 1

ΑΝΤΙΚΕΙΜΕΝΟ

Αντικείμενο της παρούσας σύμβασης είναι η ετήσια συνδρομή στο Πρόγραμμα «Γαλάζια Σημαία» το οποίο εποπτεύει και διαχειρίζεται η Ελληνική Εταιρία Προστασίας της Φύσης, για τις ακτές ………….

Άρθρο 2

ΔΙΑΡΚΕΙΑ

Η διάρκεια της σύμβασης ορίζεται από την υπογραφή της έως και 31/10/2023\* (\*Σημείωση: ή έως και την ημερομηνία λήξης περιόδου για τη συμμετοχή στο πρόγραμμα «Γαλάζια Σημαία» όπως ορίζεται στην υποβολή της αίτησης) .

Άρθρο 3

ΑΜΟΙΒΗ

Για την κάθε ακτή η καταβολή συνδρομής ανέρχεται στο ποσό των 495,00€ και για το σύνολο των προαναφερόμενων ακτών το συνολικό ποσό θα είναι **………**

Άρθρο 4

ΕΓΚΡΙΣΗ ΔΑΠΑΝΗΣ

Αναπόσπαστο τμήμα της παρούσης αποτελεί η υπ΄αριθμόν …….… Απόφαση Ανάληψης Υποχρέωσης της Αναθέτουσας Αρχής για τη συμμετοχή στο Πρόγραμμα και έγκριση καταβολής της συνδρομής.

Άρθρο 5

ΥΠΟΧΡΕΩΣΕΙΣ ΣΥΜΒΑΛΛΟΜΕΝΟΥ

Ο Συμβαλλόμενος 1 δεσμεύεται ότι τηρεί και θα εξακολουθεί να τηρεί κατά την εκτέλεση της σύμβασης τις υποχρεώσεις του ως προς τη διαχείριση του Προγράμματος, την παροχή συμβουλών προς την Αναθέτουσα Αρχή για την οργάνωση των ακτών καθώς και τον έλεγχο τήρησης των κριτηρίων και υποχρεώσεων του Προγράμματος. Ρητή υποχρέωση αποτελεί και η έγκαιρη διαβίβαση του υποστηρικτικού υλικού προς την Εθνική Επιτροπή Κρίσεων, όπως επίσης και η έγκαιρη διαβίβαση τυχόν σχολίων την Εθνικής Επιτροπής Κρίσεων προς την Αναθέτουσα Αρχή. Δεν θα ενεργήσει αθέμιτα, παράνομα ή καταχρηστικά καθ’ όλη την διάρκεια της εκτέλεσης της σύμβασης.

Άρθρο 6

ΤΡΟΠΟΠΟΙΗΣΗ ΣΥΜΒΑΣΗΣ

Όλοι οι όροι της παρούσας θεωρούνται ουσιώδεις και η τροποποίηση ή συμπλήρωση οποιουδήποτε όρου αποδεικνύεται μόνο εγγράφως, αποκλειόμενου παντός άλλου αποδεικτικού μέσου, σύμφωνα με τους όρους και τις προϋποθέσεις του αρ. 132, Ν. 4412/2016 και κατόπιν γνωμοδότησης του αρμόδιου οργάνου.

Άρθρο 7

ΥΠΟΧΡΕΩΣΕΙΣ ΑΝΑΘΕΤΟΥΣΑΣ ΑΡΧΗΣ

Με την υπογραφή της παρούσας σύμβασης, η Αναθέτουσα Αρχή αποδέχεται ότι έλαβε πλήρη γνώση των όρων και προϋποθέσεων συμμετοχής στο Πρόγραμμα, καθώς και των κριτηρίων, και δεσμεύεται ότι συμμορφώνεται, και θα εξακολουθεί να συμμορφώνεται πλήρως με αυτά. Αποδέχεται επίσης ότι, σε περίπτωση μη συμμόρφωσης με τα κριτήρια, όπως αυτή αποδεικνύεται από απροειδοποίητους ελέγχους του Συμβαλλόμενου 1 ή του Διεθνούς Συντονιστικού Γραφείου, ενδέχεται να χάσει προσωρινά ή και μόνιμα, τη βράβευση και τη Γαλάζια Σημαία.

Άρθρο 8

ΕΠΙΛΥΣΗ ΔΙΑΦΟΡΩΝ

Κατά την εκτέλεση της σύμβασης εφαρμόζονται οι διατάξεις του Ν. 4412/2016, οι όροι της σύμβασης και συμπληρωματικά ο Αστικός Κώδικας. Η σύμβαση διέπεται από το ελληνικό Δίκαιο και, σε περίπτωση διαφορών σχετικά με την ερμηνεία, την εκτέλεση και την εφαρμογή της σύμβασης, ο Συμβαλλόμενος 1 και η Αναθέτουσα Αρχή καταβάλλουν κάθε προσπάθεια για φιλική επίλυση, σύμφωνα με τους κανόνες της καλής πίστης και των χρηστών συναλλακτικών ηθών.

Άρθρο 9

ΛΥΣΗ ΤΗΣ ΣΥΜΒΑΣΗΣ

Η σύμβαση λύεται με την πάροδο της ημερομηνίας διάρκειάς της, όπως αυτή ορίζεται και στο άρθρο 2 της παρούσας.

Αφού συντάχθηκε η παρούσα σύμβαση σε τέσσερα (4) αντίτυπα, αναγνώσθηκε και υπογράφηκε νόμιμα ως ακολούθως από τα συμβαλλόμενα μέρη. Από αυτά, τρία (3) κατατέθηκαν στην αρμόδια υπηρεσία όπου συντάχθηκε η παρούσα σύμβαση και ένα (1) έλαβε ο Συμβαλλόμενος 1.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤΗΝ ΑΝΑΘΕΤΟΥΣΑ ΑΡΧΗ ΣΥΜΒΑΛΛΟΜΕΝΟΣ 1**

**Ο ΦΟΡΕΑΣ ΥΠΟΒΟΛΗΣ ΑΙΤΗΣΗΣ ΕΛΛΗΝΙΚΗ ΕΤΑΙΡΙΑ ΠΡΟΣΤΑΣΙΑΣ**

 **ΤΗΣ ΦΥΣΗΣ**